stanford-oval/wikipedia huggingface dataset:
นกทึดทือมลายู

| นกทึดทือมลายู |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Strigiformes
วงศ์:: Strigidae
สกุล:: Ketupa
สปีชีส์:: k.  ketupu
ชื่อทวินาม
Ketupa ketupu (Horsfield, 1821)

ชนิดย่อย
  K. ketupu ketupu   (Horsfield, 1821)  K. ketupu minor Buttikofer, 1896
นกทึดทือมลายู หรือ นกเค้าแมวมลายู หรือ นกฮูกมลายู หรือ นกพิทิดพิที ในภาษาใต้  (อังกฤษ: Buffy fish owl, Malay fish owl; ชื่อวิทยาศาสตร์: Ketupa ketupu) นกล่าเหยื่อชนิดหนึ่ง จำพวกนกเค้าแมว
เป็นนกเค้าแมวขนาดกลาง มีความสูงประมาณ 49-50 เซนติเมตร ปีกสั้นกว่า 40 เซนติเมตร ดวงตาสีเหลืองจนถึงเหลืองแกมทอง มีขนเหนือคิ้วเป็นแผงยาวออกไปด้านข้างทั้งสองด้าน ส่วนขนบริเวณเหนือโคนปากเป็นสีขาว ลำตัวด้านบนสีน้ำตาลมีลายสีจางกระจาย ด้านล่างสีเนื้อแกมน้ำตาลเหลือง มีลายขีดสีดำ เมื่อหุบปีกจะเห็นลายแถบสีน้ำตาลจางสลับสีเข้มบริเวณปลายปีก ขาสีเขียว มีเล็บโค้งแหลม และมีปากงุ้มแหลม
มีฤดูผสมพันธุ์ในช่วงฤดูหนาวต่อฤดูร้อน ตั้งแต่เดือนมกราคมถึงเมษายน ทำรังอยู่ในโพรงไม้ หรือใช้รังเก่าของนกอื่น ๆ เป็นรัง ออกไข่ครั้งละ 1-3 ฟอง ลักษณะไข่มีเปลือกสีขาวและทรงกลม ตัวผู้จะเป็นฝ่ายส่งเสียงร้องเรียกตัวเมีย มักอาศัยอยู่ตามป่าดิบแล้ง, ป่าดิบชื้น ตั้งแต่ระดับพื้นราบจนกระทั่งความสูง 800 เมตรจากระดับน้ำทะเล ใกล้แหล่งน้ำหรือลำธารในป่า และบริเวณใกล้ชายฝั่ง  ส่วนใหญ่หากินในเวลากลางคืน  จับสัตว์ขนาดเล็กกินเป็นอาหาร ซึ่งได้แก่ ปลา, กบ, ปู, ค้างคาว, นกชนิดอื่น และสัตว์เลื้อยคลานเกือบทุกชนิด เมื่อเวลาบินล่าเหยื่อจะบินได้เงียบกริบมาก
พบกระจายพันธุ์ตั้งแต่ภาคใต้ตอนล่างของไทยเช่น จังหวัดนราธิวาส พบไปตลอดแหลมมลายูจนถึงประเทศอินโดนีเซีย, เกาะชวา และหมู่เกาะซุนดา
ซึ่งนกทึดทือมลายู เป็นนกที่ถูกอ้างอิงถึงในนวนิยายสำหรับเด็กเรื่อง แฮร์รี่ พ็อตเตอร์ ด้วยเป็นนกของแฮร์รี่ พ็อตเตอร์ ตัวละครเอก
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2546
แหล่งข้อมูลอื่น

ข้อมูลที่เกี่ยวข้องกับ Ketupa ketupu ที่วิกิสปีชีส์
นกน้ำลายดำ

| นกน้ำลายดำ ช่วงเวลาที่มีชีวิตอยู่: ?ปลายยุคอีโอซีน – ปัจจุบัน 37–0Ma  PreꞒ Ꞓ O S D C P T J K Pg N      |
| --- | --- |

นกน้ำลายดำแปซิฟิก (Gavia pacifica) เป็นสายพันธุ์พี่น้องกับ นกน้ำลายดำคอดำ (G. arctica)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Gaviiformes
วงศ์:: Gaviidae
สกุล:: Gavia

ความหลากหลาย
5 สปีชีส์
นกน้ำลายดำ (อังกฤษ: loon ในอเมริกาเหนือ หรือ อังกฤษ: divers ในสหราชอาณาจักรและไอร์แลนด์) เป็นกลุ่มสายพันธุ์หนึ่งของนกน้ำที่พบได้มากในทวีปอเมริกาเหนือและตอนเหนือของทวีปยูเรเชีย นกน้ำลายดำจะมีขนาดตัวใหญ่กว่าเป็ดและเล็กกว่าหงส์เล็กน้อย ขณะบินมีการตีปีกคล้ายกับนกนางนวล มีเท้าเป็นพังผืดสำหรับการว่ายน้ำ มีท่าทางการว่ายน้ำเหมือนกับเป็ดและหงส์ กินปลาเป็นอาหารหลัก บ้างก็กินพวกสัตว์สะเทินน้ำสะเทินบก เช่น กบ เขียด ไม่ก็สัตว์มีปล้องเช่นพวกกุ้ง กั้ง เป็นต้น
แหล่งข้อมูลอื่น

Tree of Life Gaviidae
Loon sounds เก็บถาวร 2015-03-18 ที่ เวย์แบ็กแมชชีน
Loon videos on the Internet Bird Collection
นกนางนวลแกลบหงอนใหญ่

| นกนางนวลแกลบหงอนใหญ่ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Charadriiformes
วงศ์:: Sternidae
สกุล:: Thalasseus
สปีชีส์:: T.  bergii
ชื่อทวินาม
Thalasseus bergii (Lichtenstein, 1823)


แผนที่แสดงการกระจายพันธุ์
ชื่อพ้อง
 Sterna bergii Lichtenstein, 1823
Thalasseus bergii
นกนางนวลแกลบหงอนใหญ่ (อังกฤษ: Greater crested tern; ชื่อวิทยาศาสตร์: Thalasseus bergii) เป็นนกทะเลชนิดหนึ่งในวงศ์นกนางนวลแกลบ (Sternidae)
จัดเป็นนกนางนวลแกลบที่มีขนาดใหญ่ มีขนาดลำตัวพอ ๆ กับนกนางนวลทั่วไป แต่มีรูปร่างเพรียวลู่ลมตามประสานกนางนวลแกลบ แต่ก็มีขนาดใหญ่กว่านกนางแกลบด้วยกันอย่างเห็นได้ชัดเจน
มีจะงอยปากแหลมสีเหลืองที่ใช้ในการหาอาหาร ปลายปีกแหลมยาว และลักษณะเด่นอันที่มาของชื่อสามัญ คือ มีขนกระจุกบริเวณท้ายทอยเหมือนหงอน ซึ่งนอกฤดูผสมพันธุ์จะมีลายดำเปรอะเป็นขีด ๆ ตั้งแต่รอบตา แต่เมื่อเข้าสู่ฤดูผสมพันธุ์หงอนจะมีสีเข้ม เหมือนใส่หมวกสีดำ แลดูสะดุดตามากยิ่งขึ้น
มีถิ่นกระจายพันธุ์กว้างไกล พบได้ตั้งแต่ชายฝั่งมหาสมุทรแอตแลนติกทางตอนใต้ของแอฟริกา เรื่อยมาตามริมชายฝั่งมหาสมุทรอินเดียจนมาถึงมหาสมุทรแปซิฟิก และรอบทวีปออสเตรเลีย รวมถึงหมู่เกาะในแถบนั้น
เป็นนกที่หากินด้วยการพุ่งตัวลงไปในทะเลจับปลากินเป็นอาหาร สามารถลงไปได้ลึกถึง 1 เมตร และบินได้ห่างจากชายฝั่งไกลถึง 10 กิโลเมตร
ในช่วงฤดูผสมพันธุ์ นกนางนวลแกลบหงอนใหญ่จะอยู่รวมกันเป็นฝูงใหญ่หนาแน่ตามชายฝั่งและเกาะ โดยจะวางไข่ครั้งละ 2 ฟองบนหลุมที่ขุดขึ้นบนดิน โดยในฝูงจะมีการป้องกันตัวจากนักล่าและปกป้องซึ่งกันและกัน
ในประเทศไทย พบได้ตามอ่าวตะบูนและแหลมผักเบี้ย ในจังหวัดเพชรบุรี จัดเป็นสัตว์ป่าคุ้มครอง
แหล่งข้อมูลอื่น

ข้อมูลที่เกี่ยวข้องกับ Thalasseus bergii ที่วิกิสปีชีส์
นกพญาไฟสีเทา

| นกพญาไฟสีเทา  Ashy Minivet |
| --- | --- |

สถานะการอนุรักษ์
ความเสี่ยงต่ำ 
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Campephagidae
สกุล::  Pericrocotus 
สปีชีส์:: P.  divaricatus
ชื่อทวินาม
Pericrocotus divaricatus (Raffles, 1822)

นกพญาไฟสีเทา (อังกฤษ: Ashy Minivet ;ชื่อวิทยาศาสตร์:Pericrocotus divaricatus) เป็นนกอยู่ในวงศ์ย่อย อีกา มีขนาดเล็กมากจนถึงขนาดกลาง ความยาวจากปลายปากจดหาง 20 ซม. มักพบอยู่เป็นฝูง และ อาจพบหากินร่วมกับ นกกินแมลง ชนิดอื่น
นกตัวผู้ หน้าผากและลำตัวด้านล่างสีขาว มีเส้นสีดำลากผ่านตากลางกระหม่อม และท้ายทอยสีดำ โคนขนปีกมีลายแถบสีขาว บางตัวอาจไม่มีลายสีขาวที่กลางปัก ขนหางคู่นอก ส่วนใหญ่เป็นสีขาว ไหล่ และ ขนคลุมหางด้านบน สีเทา
นกตัวเมีย ตั้งแต่ กระหม่อมลงไปถึงท้ายทอย และ ลำตัวด้านล่าง สีเทา บางส่วนของกระหม่อมจะมีสีเข้ม มีแถบสีขาวลากจากหน้าผากผ่านตา และ มีแถบสีดำจางๆบริเวณหน้าผาก
นกดำน้ำน้อยดี

| นกดำน้ำน้อยดี |
| --- | --- |

เพนกวินน้อย  หรือเพนกวินสีน้ำเงิน (E. minor)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Aves
อันดับ:: Sphenisciformes
วงศ์:: Spheniscidae
สกุล:: Eudyptula Bonaparte, 1856

ชนิด
 Eudyptula minor   Eudyptula albosignata
นกดำน้ำน้อยดี (อังกฤษ: Good little diver) เป็นนกประเภทเพนกวินสกุลหนึ่ง ใช้ชื่อสกุลว่า Eudyptula เป็นเพนกวินที่พบกระจายพันธุ์ได้ในออสเตรเลีย, นิวซีแลนด์, ทัสมาเนีย และหมู่เกาะแชทัม
เป็นเพนกวินขนาดเล็กที่สุด ในบางข้อมูลจัดให้มีเพียงแค่ชนิดเดียว  แต่นักวิทยาศาสตร์บางคนเชื่อว่ามีชนิดที่แยกจากกัน แต่บางคนอาจจะเชื่อว่าเป็นเพียงชนิดย่อย บางคนเชื่อว่าเป็นเพียงความแตกต่างกันทางมอร์พ จากการวิเคราะห์ไมโตคอนเดรียดีเอ็นเอ แสดงให้เห็นว่ามีแน่นอน 2 ชนิดที่เกี่ยวข้องกัน
โดยที่สกุลนี้แยกตัวออกมาจากสกุล Spheniscus เมื่อ 25 ล้านปีก่อน และมีสายวิวัฒนาการของตนเองเมื่อ 2.7 ล้านปีก่อน
การจำแนก

Eudyptula Bonaparte, 1856
Eudyptula minor
Eudyptula albosignata
Eudyptula albosignata albosignata'
แหล่งข้อมูลอื่น

ข้อมูลที่เกี่ยวข้องกับ Eudyptula ที่วิกิสปีชีส์
นกปืน

บทความนี้เกี่ยวกับอาวุธ สำหรับสัตว์ ดูที่ นก
ปืนคาบศิลาสมัยราชวงศ์หมิงที่ใช้นกสับ
นก หรือ นกปืน หรือ นกสับ (อังกฤษ: hammer) เป็นกลไกในการจุดชนวนกระสุน สำหรับปืนไฟหรือปืนคาบศิลา ปืนที่ใช้นกเป็นกลไกจุดชนวน มีใช้งานมาตั้งแต่คริสต์ศตวรรษที่ 14 ในจีน ออตโตมัน และยุโรป  ปัจจุบันยังมีใช้อยู่ในปืนลูกโม่ และปืนลูกซองบางชนิด
นกกินปลีแดง

| นกกินปลีแดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไม่ได้จัดลำดับ:: Archosauria
ชั้น:: Aves
อันดับ:: Passeriformes
อันดับย่อย:: Passeri
วงศ์:: Nectariniidae
สกุล:: Aethopyga
สปีชีส์:: A.  temminckii
ชื่อทวินาม
Aethopyga temminckii (Müller S., 1843)

นกกินปลีแดงตัวเมีย ที่ดอยอ่างขาง ประเทศไทย
นกกินปลีแดง (อังกฤษ: Temminck's sunbird; ชื่อวิทยาศาสตร์: Aethopyga temminckii) เป็นนกกินปลีในสกุล Aethopyga ของวงศ์นกกินปลี พบในเอเชียตะวันออกเฉียงใต้ตั้งแต่เกาะบอร์เนียว, เกาะสุมาตรา, คาบสมุทรมลายู และภาคใต้ฝั่งตะวันตกของประเทศไทย ในเขตร้อนชื้น แถบป่าภูเขา พบได้ที่ระดับความสูงไม่เกิน 1,800 เมตร
อนุกรมวิธาน

นกกินปลีแดง ได้รับการตั้งชื่อสามัญภาษาอังกฤษและชื่อทวินามเพื่อเป็นที่ระลึกแก่ เคินราด จาคอบ เทมมิงค์ (Coenraad Jacob Temminck) ขุนนางชาวดัตช์และนักสัตววิทยา
นกกินปลีแดงได้รับการพิจารณาว่าอาจมีความเป็นไปได้ที่เป็นชนิดเดียวกับ นกกินปลีชวา (Aethopyga mystacalis) ซึ่งสามารถเรียกอย่างกว้าง ๆ ได้ทั้งชื่อ Aethopyga mystacalis หรือ temminckii (sensu lato) นกชนิดนี้ไม่มีชนิดย่อย
ชื่อภาษาอินโดนีเซีย คือ burung-madu ekor-merah หรือ burungmadu ekor-merah และเรียกชื่อ burung kelicap merah ในภาษามลายู
ลักษณะทางกายวิภาค

นกกินปลีแดงจัดเป็นนกขนาดกลางในกลุ่มนกกินปลีต่าง ๆ ตัวเมียมีลำตัวยาว 10 เซนติเมตร และนกตัวผู้ยาว 12.5 เซนติเมตร นกตัวผู้มีหางยาว และขนทั้งตัวและหางส่วนใหญ่เป็นสีแดง ยกเว้นท้องสีเทา แถบสีเหลืองและสีม่วงที่โคนหาง (สะโพก) และมีแถบสีม่วงสี่แถบคาดตรงโคนจะงอยปากเป็นรูป 4 แฉก นกตัวผู้เมื่อยังไม่โตเต็มวัยคล้ายตัวเมียแต่มีจุดแดงประปรายที่คอและท้ายทอย ตัวเมียเป็นสีมะกอกเข้ม ยกเว้นขนที่ปีกและหางเป็นสีน้ำตาลแดง
ถิ่นที่อยู่อาศัยและการกระจายพันธุ์

นกกินปลีแดงอาศัยในป่าดิบเขาและตีนเขา ในเขตร้อน ในประเทศไทย มาเลเซีย ทั้งบนคาบสมุทรมลายูและเกาะบอร์เนียว และเกาะสุมาตราของอินโดนีเซีย  มีถิ่นที่อยู่อาศัยค่อนข้างกว้างประมาณ 2,610,000 ตารางกิโลเมตร
ในประเทศไทยมีรายงานพบที่อุทยานแห่งชาติเขาหลวง จังหวัดนครศรีธรรมราช, อุทยานแห่งชาติสันกาลาคีรี จังหวัดสงขลา, อุทยานแห่งชาติบางลางและเขตรักษาพันธุ์สัตว์ป่าฮาลา-บาลา ในเขตปกครองจังหวัดยะลาและจังหวัดนราธิวาส
นิเวศวิทยาและการอนุรักษ์

นกกินปลีแดงจัดเป็นสัตว์ป่าคุ้มครองของประเทศไทย ตั้งแต่พ.ศ. 2546 ในประเภทสัตวป่าจําพวกนกลำดับที่ 179
ระเบียงภาพ

ภาพวาดประกอบ (ตัวผู้ทั้งคู่)
นกตัวผู้สีแดง ยกเว้นท้องสีขาว ปลายปีกสีเขียวมะกอก
แถบสีม่วง 4 แฉกที่ชัดเจน ที่โคนจะงอยปากของนกตัวผู้
นกช้อนหอย

| นกช้อนหอย |
| --- | --- |

นกช้อนหอยขาว หรือ นกกุลาขาว (Threskiornis melanocephalus) เป็นนกช้อนหอยชนิดหนึ่งที่พบได้ในประเทศไทย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Ciconiiformes
วงศ์:: Threskiornithidae
วงศ์ย่อย:: Threskiornithinae Poche, 1904

สกุล
 Threskiornis  Pseudibis  Thaumatibis  Geronticus  Nipponia  Bostrychia  Theristicus  Cercibis  Mesembrinibis  Phimosus  Eudocimus  Plegadis  Lophotibis
นกช้อนหอย หรือ นกค้อนหอย หรือ นกกุลา (อังกฤษ: Ibis) เป็นนกจำพวกหนึ่ง จัดอยู่ในวงศ์ย่อย Threskiornithinae ในวงศ์นกช้อนหอยและนกปากช้อน (Threskiornithidae)
มีลักษณะโดยรวม คือ เป็นนกที่มีจะงอยปากยาวโค้ง ปลายแหลม หากินในนํ้าตื้นกินปลา, ปู และสัตว์นํ้าเล็ก ๆ เป็นอาหาร โดยมากแล้วจะทำรังอยู่บนต้นไม้ร่วมกับนกจำพวกอื่นที่คล้ายคลึงกัน เช่น นกกระยาง หรือนกปากช้อน
โดยคำว่า Ibis ที่ใช้เป็นชื่อสามัญในภาษาอังกฤษ นั้นมาจากคำว่า ibis เป็นภาษาละติน จากภาษากรีกคำว่า ἶβις และ ibis จากภาษาอียิปต์ hb, hīb
การจำแนก

มีประมาณ 28 ชนิด โดยมี 2 ชนิดที่สูญพันธุ์ไปแล้ว
สกุล Threskiornis
นกช้อนหอยศักดิ์สิทธิ์,  Threskiornis aethiopicus
Threskiornis bernieri
† Threskiornis solitarius (สูญพันธุ์)
นกช้อนหอยขาว,  Threskiornis melanocephalus (เป็นชนิดที่พบในประเทศไทย)
Threskiornis molucca
Threskiornis spinicollis
สกุล Pseudibis
Pseudibis papillosa
นกช้อนหอยดำ,  Pseudibis davisoni (เป็นชนิดที่พบในประเทศไทย)
นกช้อนหอยยักษ์,  Pseudibis gigantea (เป็นชนิดที่พบในประเทศไทย)
สกุล Geronticus
Geronticus eremita
Geronticus calvus
สกุล Nipponia
Nipponia nippon
สกุล Bostrychia
Bostrychia olivacea
Bostrychia bocagei
Bostrychia rara
Bostrychia hagedash
Bostrychia carunculata
สกุล Theristicus
Theristicus caerulescens
Theristicus caudatus
Theristicus melanopis
สกุล Cercibis
Cercibis oxycerca
สกุล Mesembrinibis
Mesembrinibis cayennensis
สกุล Phimosus
Phimosus infuscatus
สกุล Eudocimus
Eudocimus albus
Eudocimus ruber
สกุล Plegadis
นกช้อนหอยดำเหลือบ, Plegadis falcinellus (เป็นชนิดที่พบในประเทศไทย)
Plegadis chihi
Plegadis ridgwayi
สกุล Lophotibis
Lophotibis cristata
สกุล Xenicibis
† Xenicibis xympithecus (สูญพันธุ์)
ในวัฒนธรรม

นกช้อนหอย โดยเฉพาะนกช้อนหอยศักดิ์สิทธิ์ ในความเชื่อของชาวอียิปต์โบราณนับถือว่าเป็นนกศักดิ์สิทธิ์ โดยปรากฏเป็นประติมากรรม และซากที่ฝังในโถข้างเสาโอเบลิสค์
นกปักษาสวรรค์เล็ก

| นกปักษาสวรรค์เล็ก |
| --- | --- |

นกตัวผู้

นกตัวเมีย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Paradisaeidae
สกุล:: Paradisaea
สปีชีส์:: P.  minor
ชื่อทวินาม
Paradisaea minor Shaw, 1809

นกปักษาสวรรค์เล็ก (อังกฤษ: Lesser bird-of-paradise; ชื่อวิทยาศาสตร์: Paradisaea minor) เป็นนกปักษาสวรรค์ชนิดหนึ่งในสกุล Paradisaea
นกปักษาสวรรค์เล็กเป็นนกขนาดกลาง ยาวถึง 32 ซม. ลำตัวสีน้ำตาล-แดงเลือดหมู หลังส่วนบนสีเหลืองออกน้ำตาล กระหม่อมสีเหลือง ตัวผู้มีคอสีเขียวมรกต มีขนหางคู่ยาวประดับด้วยชุดขนด้านข้างสีเหลืองเข้มและค่อยๆจางออกไปข้างนอกจนเป็นสีขาว ตัวเมียสีเหลือดหมู หัวสีน้ำตาลเข้ม ลำตัวส่วนล่างสีออกขาว
นกมีการกระจายพันธุ์ทั่วทั้งป่าในตอนเหนือของเกาะนิวกินี และหมู่เกาะมิโซล (Misool) และเยเพน (Yapen) ที่อยู่ใกล้เคียง
แหล่งข้อมูลอื่น

BirdLife Species Factsheet เก็บถาวร 2007-09-29 ที่ เวย์แบ็กแมชชีน
นกบูบีตีนฟ้า

| นกบูบีตีนฟ้า |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Suliformes
วงศ์:: Sulidae
สกุล::  Sula 
สปีชีส์:: Sula nebouxii
ชื่อทวินาม
Sula nebouxii Milne-Edwards, 1882

ชนิดย่อย
 ดูในเนื้อหา

แผนที่แสดงถิ่นที่อยู่อาศัย
นกบูบีตีนฟ้า (อังกฤษ: Blue-footed booby; ชื่อวิทยาศาสตร์: Sula nebouxii) เป็นนกบูบีชนิดหนึ่ง ในบรรดา 6 ชนิด จัดอยู่ในวงศ์นกบูบี (Sulidae)
เป็นนกทะเลที่มีขนาดใหญ่ชนิดหนึ่ง มีความยาวลำตัวได้ถึง 90 เซนติเมตร (36 นิ้ว) ความกว้างของปีกจากข้างหนึ่งไปอีกข้างหนึ่งถึง 1.5 เมตร (4.9 ฟุต)
การเต้นเพื่อจับคู่ของนกตัวผู้
การพุ่งตัวลงจับปลาจากบนอากาศ
นกบูบีตีนฟ้า มีลักษณะเด่นอันเป็นที่มาของชื่อ คือ ตีนที่เป็นพังผืดขนาดใหญ่เหมือนตีนเป็ดเป็นสีฟ้าหรือสีน้ำเงินสดในตัวผู้ ซึ่งสีฟ้านี้เป็นสัญลักษณ์บ่งบอกถึงความแข็งแรงและช่วงอายุวัย นกตัวที่มีอายุมากและร่างกายไม่แข็งแรง สีฟ้าก็จะจืดจางลงไป นกตัวเมียจะเลือกตัวผู้ที่มีสีสดใส
นอกจากนี้แล้วนกบูบีตีนฟ้า ยังเป็นนกบูบีเพียงชนิดเดียวเท่านั้นที่เมื่อจับคู่ผสมพันธุ์ ตัวผู้จะมีลีลาการเต้นรำด้วยการเต้นสลับขากัน กางปีก และส่งเสียงร้องเพื่อสร้างความประทับใจให้แก่ตัวเมีย ที่มีขนาดใหญ่กว่าเล็กน้อย ด้วยพฤติกรรมเช่นนี้ ทำให้นกบูบีตีนฟ้าเป็นที่นิยมอย่างมากที่จะถ่ายภาพของผู้ที่นิยมการถ่ายภาพสัตว์ป่าหรือผู้ที่ชื่นชอบการท่องเที่ยวผจญภัยธรรมชาติ ฤดูการผสมพันธุ์ของนกบูบีตีนฟ้าอยู่ในราวปลายเดือนมิถุนายนถึงต้นเดือนกรกฎาคม
เป็นนกที่สื่อสารกันด้วยเสียงร้องคล้ายเสียงผิวปาก เมื่อจับคู่กันแล้ว ถึงแม้ว่าจะมีอีกฝ่ายกำลังบินอยู่ก็ตาม นกบูบีตีนฟ้าเป็นนกที่จับคู่เพียงตัวเดียวตลอดทั้งชีวิต ทำรังโดยการวางไข่ไว้บนพื้นดิน โดยมักสร้างอยู่ใกล้พุ่มไม้เพื่อช่วยในการบังกระแสลม วางไข่ครั้งละฟองเดียว หรือไม่เกิน 2 ฟอง บางครั้งอาจมากได้ถึง 3 ฟอง แต่ไข่ที่มีจำนวนมากถึงเช่นนี้ทำให้พ่อแม่นกไม่สามารถให้ความอบอุ่นในการฟักได้อย่างทั่วถึง ส่งผลถึงพัฒนาการของลูกนก ในยามกกไข่ แม่นกมักจะหันหน้าเข้าทางแสงแดดตลอด นักเดินเรือในยุคกลางจึงใช้พฤติกรรมของนกบูบีตีนฟ้าเป็นเข็มทิศ เมื่อฟักออกมาแล้ว ลูกนกจะแข่งขันกันเองในหมู่พี่น้อง ตัวที่แข็งแรงกว่าก็จะเป็นตัวที่อยู่รอดต่อไปจนเติบใหญ่
นกบูบีตีนฟ้า หาปลาในทะเลกินเป็นอาหาร โดยมีพฤติกรรมบินโฉบเพื่ออาหาร โดยจะบินสูงขึ้นและหยุดอยู่ชั่วระยะหนึ่ง เพื่อที่จะพับปีกให้แนบลู่กับลำตัว แล้วทิ้งตัวพุ่งดิ่งลงในน้ำ ซึ่งการบินลักษณะนี้ทำให้นกบูบีสามารถดำน้ำได้ลึกและจับปลาได้อย่างไม่พลาด นอกจากนี้แล้วยังมีส่วนหางที่ยาว ซึ่งหางนี้มีส่วนช่วยในการพยุงตัวให้บินโฉบเฉี่ยวไปมาได้อย่างคล่องแคล่ว และยังช่วยให้สามารถเปลี่ยนทิศทางในการบินและดำน้ำลงไปจับปลาได้อีกด้วย อีกทั้งตีนที่เป็นพังผืดก็ช่วยให้ว่ายน้ำและดำน้ำได้อย่างดี จนสามารถพุ่งขึ้นบินสู่อากาศได้เลยเมื่อขึ้นมาบนผิวน้ำ
นกบูบีตีนฟ้า กระจายพันธุ์ตลอดชายฝั่งมหาสมุทรแปซิฟิก ตั้งแต่ชายฝั่งทะเลแคลิฟอร์เนีย ในสหรัฐอเมริกา จนถึงหมู่เกาะกาลาปากอส และทิศใต้ของประเทศเปรู แต่ที่หมู่เกาะกาลาปากอสนั้น ไม่ได้มีนกบูบีตีนฟ้าอาศัยอยู่ในทุกเกาะ
นกบูบีตีนฟ้า เป็นที่รู้จักครั้งแรกของชาวตะวันตก โดยชาร์ล ดาร์วิน ระหว่างการเดินทางไปยังหมูเกาะกาลาปากอส โดยการอนุกรมวิธานเกิดขึ้นในปี ค.ศ. 1822 ปีเดียวกับที่ดาร์วินเสียชีวิต โดยตัวอย่างต้นแบบแรกถูกส่งมาจากหมู่เกาะกาลาปากอส มีการศึกษาและจำแนกไว้ว่ามี 2 ชนิดย่อย คือ  Sula nebouxii excisa  Todd, 1948 และ Sula nebouxii nebouxii  Milne-Edwards, 1882
Sula nebouxii
แหล่งข้อมูลอื่น

ข้อมูลที่เกี่ยวข้องกับ Sula nebouxii ที่วิกิสปีชีส์
นกฟินช์เจ็ดสี

| Gouldian Finch |
| --- | --- |

Adult Red-headed male
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Estrildidae
สกุล:: Erythrura
สปีชีส์:: E.  gouldiae
ชื่อทวินาม
Erythrura gouldiae (Gould, 1844)


แหล่งกระจายพันธุ์ของนกสายรุ้ง
ชื่อพ้อง
 Chloebia gouldiae
นกฟินซ์เจ็ดสี  หรือ นกสายรุ้ง (อังกฤษ: Gouldian Finch หรือ Rainbow Finch) เป็นนกที่มีสีสันสวยงาม มีถิ่นกำเนิดทางตอนเหนือทวีปออสเตรเลีย ขนบนส่วนหน้ามีสามสีที่พบในธรรมชาติ ได้แก่ สีแดง สีดำ สีเหลืองแกมส้ม ตัวผู้มีสีเข้มสด ตัวเมียมักสีซีดกว่าและปลายจะงอยปากไม่เปลี่ยนเป็นสีแดงเด่นชัดในวัยเจริญพันธุ์ เมื่อกลายเป็นสัตว์เลี้ยงนกชนิดนี้ถูกคัดเลือกให้มีสีสันลำตัวและหัวเพิ่มอีกหลายรูปแบบ เช่น อกสีขาว อกสีม่วง หลังสีฟ้า เป็นต้น
นกตะขาบทุ่งอกสีม่วง

| นกตะขาบทุ่งอกสีม่วง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Coraciiformes
วงศ์:: Coraciidae
สกุล:: Coracias
สปีชีส์:: C.  caudatus
ชื่อทวินาม
Coracias caudatus Linnaeus, 1766

ชนิดย่อย
 ชนิดย่อย C. c. caudatus Linnaeus, 1766  C. c. lorti Shelley, 1885 

พื้นที่กระจายพันธุ์ในทวีปแอฟริกาของนกตะขาบทุ่งอกสีม่วง
ชื่อพ้อง
 ชื่อพ้อง Coracias caudata Linnaeus, 1766 (ผิดพลาด) 
นกตะขาบทุ่งอกสีม่วง (อังกฤษ: Lilac-breasted roller; ชื่อวิทยาศาสตร์: Coracias caudatus) เป็นนกชนิดหนึ่ง ในวงศ์นกตะขาบ (Coraciidae)
นกตะขาบทุ่งอกสีม่วง มีลำตัวยาวประมาณ 38 เซนติเมตร  มีหน้าผากและคิ้วสีขาว กระหม่อมสีเขียวอ่อน มีแถบสีดำพาดผ่านดวงตา แก้มสีส้มแดง คางสีขาว คอและอกสีม่วงแดงแซมด้วยสีขาว ใต้ท้องสีน้ำเงินม่วง ด้านหลังสีน้ำตาล ขนหางสีม่วงน้ำเงิน ดวงตาสีน้ำตาลเข้ม จะงอยปากสีดำ ขาและตีนสีชมพูเหลือง
อาศัยอยู่ตามทุ่งหญ้าและดงไม้  อาหารหลักได้แก่ แมลง, กิ้งก่า และงู รวมถึงตะขาบ, แมงป่อง, หอยทาก, นกขนาดเล็ก และสัตว์ฟันแทะขนาดเล็กด้วย พบกระจายพันธุ์ทั่วไปในทวีปแอฟริกา จนถึงคาบสมุทรอาหรับ สามารถแบ่งออกได้เป็น 2 ชนิดย่อย (ดูในตาราง) จัดเป็นนกที่มีสีสันสดใสและสวยงามมากชนิดหนึ่ง
ระเบียงภาพ

อกสีม่วงของนกออกสีแดงจนถึงม่วง
สะบัดตัว
ขนด้านหลัง
ขณะบินหางหุบเข้า กางออกเมื่อร่อนลงและเมื่อเริ่มบิน
ขณะเริ่มบินและชะลอความเร็ว หางกางออก
ภาพประกอบ
แหล่งข้อมูลอื่น

ข้อมูลที่เกี่ยวข้องกับ Coracias caudatus ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q44023  Wikispecies: Coracias caudatus  ADW: Coracias_caudatus  Avibase: 9E9B6EF9A888678F  BirdLife: 22682874  BOLD: 115159  eBird: librol2  GBIF: 2475360  iNaturalist: 2269  IRMNG: 11778667  ITIS: 692687  IUCN: 22682874  NBN: NHMSYS0020789048  NCBI: 56292  WoRMS: 212742  Xeno-canto: Coracias-caudatus
นกปักษาสวรรค์โกลดี

| นกปักษาสวรรค์โกลดี |
| --- | --- |

ภาพวาดนกปักษาสวรรค์โกลดี (ตัวผู้-ด้านบน) และ (ตัวเมีย-ด้านล่าง)
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Paradisaeidae
สกุล:: Paradisaea
สปีชีส์:: P.  decora
ชื่อทวินาม
Paradisaea decora Salvin & Godman, 1883

นกปักษาสวรรค์โกลดี (อังกฤษ: Goldie's bird-of-paradise; ชื่อวิทยาศาสตร์: Paradisaea decora) เป็นนกชนิดหนึ่งในวงศ์นกปักษาสวรรค์ (Paradisaeidae) จัดเป็นนกชนิดหนึ่งที่อยู่ในสกุล Paradisaea ซึ่งเป็นสกุลนกปักษาสวรรค์ที่เป็นที่รู้จักกันเป็นอย่างดี เนื่องจากมีชุดขนที่โดดเด่น และมีความต้องการขนมากที่สุด
นกปักษาสวรรค์โกลดี ได้ชื่อมาจากนักสำรวจและสะสมชาวสกอตต์ แอนดรูว์ โกลดี ซึ่งเป็นผู้ค้นพบนกชนิดนี้ในปี ค.ศ. 1882
นกปักษาสวรรค์โกลดี เป็นนกเฉพาะถิ่นที่พบได้เฉพาะป่าบนที่สูงบนเกาะเฟอร์กูสันและเกาะนอร์มันบี ซึ่งเป็นเกาะใหญ่ในหมู่เกาะดอนเตรแคสโต นอกชายฝั่งตะวันออกของนิวกินีเท่านั้น
นกปักษาสวรรค์โกลดี จัดว่าเป็นนกปักษาสวรรค์ชนิดที่หายากและมีความต้องการขนมากที่สุดในช่วงเปลี่ยนผ่านศตวรรษ โดยเฉพาะสำหรับชาวพื้นเมือง เนื่องจากสีที่เป็นขนสีแดงเพลิงสวยงาม นกปักษาสวรรค์โกลดีเป็นนกที่ร้องสื่อสารกันด้วยเสียงอันดัง ตัวผู้จะร้อง "อู้ อู้ อู้ อี้ อ้า" ตัวเมียจะร้อง "อ้า อ้า อี๋ อี๋" ซึ่งตัวผู้จะร้องเสียงประสานกันเพื่อดึงดูดตัวเมีย
แม้ปัจจุบันนี้ จากการอนุรักษ์ทำให้จำนวนนกปักษาสวรรค์โกลดีมีจำนวนมากขึ้น แต่ก็ยังจัดว่าเป็นนกที่หาได้ยากอยู่ดี นกปักษาสวรรค์ตัวผู้จะมีพฤติกรรมเกี้ยวพาราสีตัวเมีย ด้วยการอวดชุดขน โดยตัวเมียจะมองจากด้านบน เมื่อตัวเมียให้ความสนใจ ตัวผู้จะเริ่มตื่นตัวทันที หากตัวเมียสนใจในตัวผู้ตัวใดตัวเมียจะไม่ไปไหน และจะแสดงออกด้วยการกระดิกขน ตัวผู้จะเอาขนหางและลำตัวสัมผัสที่หน้าอกของตัวเมีย จากนั้นตัวผู้จึงจะเข้าผสมพันธุ์ ในบางครั้งอาจมีตัวผู้มากกว่าหนึ่งตัวแข่งขันอวดชุดขนเพื่อแย่งชิงตัวเมีย ซึ่งพฤติกรรมทั้งหมดนี้จะเกิดขึ้นเฉพาะบนต้นไม้เท่านั้น
แหล่งข้อมูลอื่น

ข้อมูลที่เกี่ยวข้องกับ Paradisaea decora ที่วิกิสปีชีส์
นกทึดทือ

| นกทึดทือ |
| --- | --- |

นกทึดทือพันธุ์เหนือ (K. zeylonensis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Strigiformes
วงศ์:: Strigidae
สกุล:: Ketupa Lesson, 1830

ชนิด
 ดูในเนื้อหา
นกทึดทือ หรือ นกถึดทือ หรือ นกพิทิด ในภาษาใต้ (อังกฤษ: Fish owls) เป็นสกุลของนกล่าเหยื่อจำพวกหนึ่ง ในวงศ์นกเค้าแมว (Strigidae) จัดอยู่ในสกุล  Ketupa (แต่จากการวิเคราะห์ทางพันธุกรรมแล้วพบว่าควรจะจัดให้อยู่ในสกุล Bubo หรือนกเค้าใหญ่ มากกว่า)
ลักษณะของนกทึดทือ เป็นนกฮูกหรือนกเค้าแมวขนาดกลางถึงขนาดใหญ่ มีลำตัวสีนํ้าตาล มีลายกระสีขาว ลำตัวด้านบนและปีกสีเข้มกว่าด้านท้อง ขนคิ้วยาว เห็นได้ชัด ตาสีเหลือง หน้าแข้งไม่มีขน หากินในเวลากลางคืน
การที่ได้ชื่อว่า "ทึดทือ" นั้น มาจากเสียงร้อง ที่เป็นเสียงต่ำทุ้ม โดยเฉพาะช่วงจับคู่ในฤดูหนาว ทั้งสองเพศจะร้องประสานเสียงกันให้ได้ยินบ่อย ๆ ยามพลบค่ำและรุ่งสาง จะอาศัยอยู่ในป่าใกล้แหล่งน้ำ เพราะจับสัตว์น้ำ เช่น ปลา, ปู, กุ้ง, กบ, เขียด กินเป็นอาหาร ทำรังและอาศัยบนต้นไม้ยืนต้น พบกระจายพันธุ์ทั่วไปในทวีปเอเชีย ในประเทศไทยพบ 2 ชนิด
การจำแนก

Ketupa flavipes (Hodgson, 1836)
Ketupa ketupu (Horsfield, 1821) – นกทึดทือมลายู (พบในประเทศไทย)
Ketupa zeylonensis (Gmelin, 1788) – นกทึดทือพันธุ์เหนือ (พบในประเทศไทย)
แหล่งข้อมูลอื่น

ข้อมูลที่เกี่ยวข้องกับ Ketupa ที่วิกิสปีชีส์
นกกินเปี้ยว

| นกกินเปี้ยว |
| --- | --- |

นกกินเปี้ยวที่แหลมผักเบี้ย จังหวัดเพชรบุรี
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Coraciiformes
วงศ์:: Halcyonidae
สกุล:: Todiramphus
สปีชีส์:: T.  chloris
ชื่อทวินาม
Todiramphus chloris (Boddaert, 1783)

ชื่อพ้อง
 Halcyon chloris (Boddaert, 1783)  Todirhamphus chloris (Boddaert, 1783)
นกกินเปี้ยว (อังกฤษ: Collared kingfisher, White-collared kingfisher, Mangrove kingfisher; ชื่อวิทยาศาสตร์: Todiramphus chloris) นกกระเต็นชนิดหนึ่ง ในวงศ์นกกระเต็น (Halcyonidae)
มีส่วนหัวและลำตัวด้านบนสีเขียวแกมฟ้า รอบคอและลำตัวด้านล่างสีขาว ปีกสีฟ้า จะงอยปากใหญ่ด้านบนสีดำ ด้านล่างสีเนื้อ มีพฤติกรรมหากินเป็นคู่ ตัวผู้และเมียมีลักษณะคล้ายกันมาก แต่ตัวผู้จะมีสีสดใสกว่า กินปูก้ามดาบ หรือปูเปี้ยว เป็นอาหาร อันเป็นที่มาของชื่อสามัญ  ตลอดจนแมลงและสัตว์ขนาดเล็กอื่น ๆ  ทำรังโดยการขุดรูในโพรงดิน หรือในรังปลวกที่พบได้บริเวณต้นไม้
ด้วยความที่ชอบกินปูก้ามดาบ จึงพบบ่อยในป่าชายเลน พบกระจายพันธุ์อย่างกว้างขวางตั้งแต่ทะเลแดง, เอเชียใต้, เอเชียอาคเนย์ จนถึงโพลินีเซีย และออสเตรเลีย และแบ่งออกเป็นชนิดย่อยต่าง ๆ ได้ถึง 50 ชนิด
ในประเทศไทย เป็นนกประจำถิ่นที่พบได้บ่อยและพบได้ทุกฤดูกาล และเป็นสัตว์ป่าคุ้มครอง
แหล่งข้อมูลอื่น

ข้อมูลที่เกี่ยวข้องกับ Todiramphus chloris ที่วิกิสปีชีส์